‘તમારે ઈમામ (અ.સ.)નો ઈન્તેઝાર કરવો જોઈએ. તમે તમારા ઘરે એક બુઝુર્ગને દઅવત આપી હોય, તેમના આવવામાં મોડું થયું હોય, તમે બેચૈન થઈ જાવ છો. કયારેક દરવાજા સુધી જાવ છો, કયારેક સહેનમાં આવી જાવ છો, આટા મારવા લાગો છો, ફોન કરીને પુછતાછ કરો છો. કોઈને ખબર લેવા મોકલો છો, પોતાના ફરઝંદ અથવા નોકરને કહો છો: જાવ જઈને જોવો તો તેઓ કયાં રહી ગયા? આને કહે છે ઈન્તેઝાર. ઘરને સાફ કરો છો, ઝાડું મારો છો, ધોવો છો, સેવા કરવાની વ્યવસ્થા કરો છો, ખાવાનું તૈયાર કરાવો છો, મીઠાઈ લાવો છો. તેમ છતાં અગર તેમના આવવામાં મોડું થાય છે તો તમે બેચૈન થઈ જાવ છો, પરેશાન થઈ જાવ છો. શું ઈમામે ઝમાના (અ.સ.) માટે આવી કોઈ કયફીયત આપણામાં જોવા મળે છે?